முகமது அலி கமர்

முகமது அலி கமர் (Mohammed Ali Qamar) இந்தியாவின் கொல்கத்தாவைச் சேர்ந்த ஒரு குத்துச்சண்டை வீரர் ஆவார். 2002-ஆம் ஆண்டு மான்செசுட்டர் நகரத்தில் நடைபெற்ற பொதுநலவாய விளையாட்டுப் போட்டிகளில் குத்துச்சண்டை பிரிவில் தங்கப் பதக்கம் வென்ற முதல் இந்தியர் என்ற சிறப்புக்குரியவராக உள்ளார். கொல்கத்தாவின் கிடர்பூர் சேரியில் இவர் பிறந்தார். கமருக்கு சிறு வயதிலேயே இவரது தந்தையால் கிடர்பூர் உடற்கல்விப் பள்ளியில் குத்துச்சண்டை அறிமுகப்படுத்தப்பட்டது. சீனா பாய் என்பவர் இவருக்குப் பயிற்சி அளித்தார். 1991ஆம் ஆண்டில்  மேற்கு வங்காள மாநிலத்தில் நடைபெற்ற மாவட்டங்களுக்கு இடையேயான போட்டியில் வாகையாளர் ஆனார். 1992 முதல் 1996 ஆம் ஆண்டு வரை தேசிய துணை-இளையோர் மட்டங்களில் இலகு எடைப் பிரிவில் வெற்றி பெற்றார். 1999-ஆம் ஆண்டு ஊசுட்டனில் நடைபெற்ற உலக அமெச்சூர் குத்துச்சண்டை வாகையாளர் போட்டியில் சிறப்பாகச் செயல்பட்டு, காலிறுதிச் சுற்று வரை முன்னேறி, அமெரிக்காவின் இரான் சைலரிடம் தோல்வியடைந்தார். மான்செசுட்டரில் நடைபெற்ற 2002 பொதுநலவாய விளையாட்டுப் போட்டிகளின் இறுதிப் போட்டியில், கமர் உள்ளூர் வீரரான டேரன் லாங்லியை 27-25 என்ற புள்ளிக்கணக்கில் வீழ்த்தி அதிர்ச்சி அளித்தார். நான்காவது மற்றும் கடைசிச் சுற்றின் தொடக்கத்தில் 5 புள்ளிகள் பின்தங்கியிருந்த போதிலும், அந்த பரபரப்பான இறுதிச் சுற்றில் லாங்லியை விட 10-3 என்ற புள்ளிக்கணக்கில் முன்னிலை பெற்று வெற்றி பெற்றார்.Rediff: Qamar wins gold in boxing கமரின் தொழில் வாழ்க்கை காயங்களால் பாதிக்கப்பட்டது. மேலும் மீண்டும் ஒரு பெரிய போட்டியில் வெற்றி பெறவில்லை. 2002-ஆம் ஆண்டு புசானில் நடைபெற்ற ஆசிய விளையாட்டுப் போட்டிகளில் காலிறுதிப் போட்டியில் தோல்வியடைந்தார். கமரின் சொந்தப் பகுதியான கிடர்பூர், இந்தியாவில் பெண்களுக்கான குத்துச்சண்டையின் மையமாகத் திகழ்கிறது. அங்குள்ள பெண்கள், கமரையே தங்களின் உத்வேகங்களில் ஒருவராகக் கருதுகின்றனர்.  

விருதுகள்
2002 ஆம் ஆண்டு பொதுநலவாய விளையாட்டுப் போட்டிகளில் தங்கப் பதக்கம்
அருச்சுனா விருது, 2002
துரோணாச்சார்யா விருது, 2022

மேற்கோள்கள்

பகுப்பு:இந்திய ஆண் குத்துச்சண்டை வீரர்கள்
பகுப்பு:இந்திய முஸ்லிம்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:அருச்சுனா விருது பெற்றவர்கள்
பகுப்பு:துரோணாச்சார்யா விருது பெற்றவர்கள்